| Medaljeoversikt |
| --- |
| Langrenn |
| Langrenn U23-VM |
| Bronse | 2021 Vuokatti | 15 km fristil |
| Langrenn Junior-VM |
| Gull | 2020 Oberwiesenthal | 30 km fristil |
| Bronse | 2019 Lahtis | 10 km fri teknikk |
|  Antall enkeltseiere i verdenscupen: 1*Per 2. desember 2022* |

**Iver Tildheim Andersen** (født 29. september 2000) er en norsk langrennsløper som representerer Rustad Idrettslag.

Han ble juniorverdensmester på 30 km fri teknikk under Junior-VM på ski 2020, og har også bronse på 15 km fristil fra U23-VM på ski 2021.

Idrettskarriere
---------------

### Sesongen 2016/17

Andersen ble juniornorgesmester på 10 km fristil i 2017. Der ble han også nummer 96 på 10 km klassisk og nummer 12 på sprinten. Under NM på ski 2017 del 2 på Gålå deltok han på 10 km fristil, og ble der nummer 104. Under Norgescupen i langrenn for junior 2016/17 deltok han i M17-klassen, og kom der på femteplass totalt.

### Sesongen 2017/18

Han vant på nytt 10 km fristil under 2018, der han også fikk bronse på 15 km klassisk. På sprinten kom han på 50.-plass. Han vant M18-klassen under Norgescupen i langrenn for junior 2017/18, etter at han vant fire av norgescuprennene.

Han deltok i Birkebeinerrennet, og ble der nummer 79.

### Sesongen 2018/19

I junior-VM 2019 i Lahtis tok han bronse på 10 km fristil, og han kom på ellevteplass på 30 km klassisk. På stafetten kom Norge på fjerdeplass. Han fikk gull på stafetten under Junior-NM på ski 2019 sammen med Oslo Skikrets, og han fikk sølv individuelt på 20 km fristil, bak Håvard Moseby. Han ble nummer fire på 10 km klassisk og nummer 34 på sprinten.

I Norgescupen i langrenn for junior 2018/19 ble han nummer tre i klassen 19-20 år, bak Håvard Moseby og Håkon Skaanes.

### Sesongen 2019/20

Sesongåpningen i langrenn i Norge 2019 ble arrangert på Beitostølen, og Andersen ble der nummer 53 på 15 km klassisk og nummer 26 på 15 km fristil. I desember deltok han i Ski Classics Challenger-skirennet La Venosta Skating, og kom der på tredjeplass.

I junior-VM 2020 vant han 30 km fristil, og Norge kom der på tiendeplass i stafetten. Han deltok i Junior-NM på ski 2020 på Lygna i januar, og ble der nummer 40 på klassisk sprint. Norgescupen i langrenn for junior 2019/20 ble avkortet på grunn av koronaviruspandemien, men han kom der på femteplass i klassen 19-20 år.

### Sesongen 2020/21

I januar deltok han i NM på ski 2021, og ble der nummer 39 på 15+15 km skiathlon og nummer 15 på 15 km fri teknikk. I U23-VM 2021 i Vuokatti tok han bronse på 15 km fristil, bak Hugo Lapalus og Friedrich Moch. I Norgescupen i langrenn 2020/21 kom han på 47.-plass med 47 poeng.

### Sesongen 2021/22

Han deltok i sesongåpningen i langrenn i Norge 2021, der han kom på 23.-plass på 15 km klassisk og ellevteplass på 15 km fristil. Den 10. desember 2021 debuterte han i Skandinavisk Cup, med en 25.-plass på Beitostølen. Han fikk fire topp 10-plasseringer i Skandinavisk Cup 2021/22, med en tredjeplass som beste enkeltplassering, og endte på åttendeplass totalt med 217 poeng. U23-VM 2022 ble arrangert på Lygna i Norge, og Andersen kom der på åttendeplass på 15 km klassisk.

Han debuterte i verdenscupen i langrenn med en 24.-plass på femmila i Holmenkollen 6. mars 2022.

I NM 2022 i Harstad tok han bronse på 50 km fristil, og han ble nummer 14 på 15 km klassisk. I NM del 2 på Lygna ble han nummer seks på 10 km fri teknikk og nummer 26 på 15+15 km skiathlon. Han ble nummer tre i U23-klassen i Norgescupen i langrenn 2021/22, og han ble nummer ti i seniorklassen.

### Sesongen 2022/23

Sommeren 2022 deltok han i Verdenscupen i rulleski 2022, og endte der på 35.-plass sammenlagt. Amund Korsæth vant denne verdenscupen.

Den 2. desember 2022 tok han sin første verdenscupseier på Lillehammer, på 10 km klassisk.

Verdenscupen
------------

### Verdenscupen sammenlagt

|  Sesong  |  Alder  |
| --- | --- |
| Sammenlagt | Distanse | Sprint | U23 |
| 2021/22 | *21* | 134 | 77 | NC | 24 |

### Verdenscupseire

Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende gyldighet ble innført i desember 2015, teller også disse etappeseirene som verdenscupseire.

| Nr. | Dato | Sted | Disiplin | Merknad |
| --- | --- | --- | --- | --- |
| 1. | 2022-12-022. desember 2022 | Norges flagg Lillehammer | 10 km fristil |  |

Kontinentalcupen
----------------

### Pallplasseringer Skandinavisk Cup

| Nr. | Dato | Sted | Øvelse | Plass |
| --- | --- | --- | --- | --- |
| 1. | 20. mars 2022 | Islands flagg Akureyri | 15 km fristil | 3. |

### Sammenlagtplasseringer Skandinavisk Cup

| Sesong | Sammenlagt | Distanse | Sprint |
| --- | --- | --- | --- |
| Poeng | Plass | Poeng | Plass | Poeng | Plass |
| 2021/22 | 217 | 8. | 203 | 5. | 14 | 70. |

Referanser
----------

1. ↑   www.fis-ski.com[Hentet fra Wikidata]
2. ↑  FIS - *Iver Tildheim Andersen - Results 2017*, besøkt 3. desember 2022.
3. ↑  EQ Timing - *NSF Norgescup Junior 2017 - M17 år*, besøkt 3. desember 2022.
4. ↑  FIS - *Iver Tildheim Andersen - Results 2018*, besøkt 3. desember 2022.
5. ↑  Norges skiforbund - *Statoil Norgescup, M18, 2017-2018*
6. ↑  FIS - *Iver Tildheim Andersen - Results 2019*, besøkt 3. desember 2022.
7. ↑  Norges skiforbund - *Equinor Norgescup, M19/20, 2018/2019*, besøkt 3. desember 2022.
8. ↑  Kondis.no - *Iver Tildheim Andersen tok pallplass i Visma Ski Classics*, besøkt 3. desember 2022.
9. ↑  FIS - *Iver Tildheim Andersen - Results 2020*, besøkt 3. desember 2022.
10. ↑  FIS - *Iver Tildheim Andersen - Results 2021*, besøkt 3. desember 2022.
11. ↑  Norges skiforbund - *Equinor Norgescup, menn senior 2020/2021*, besøkt 3. desember 2022.
12. ↑  FIS - *Iver Tildheim Andersen - Results 2022*, besøkt 3. desember 2022.
13. ↑  FIS - *Cup Standings - Roller Skiing World Cup 2022*, besøkt 3. desember 2022.
14. ↑  «Norsk totaldominans bekymrer – Iversen mener man burde fjerne verdenscupplasser». *NRK*. 2. desember 2022. Besøkt 2. desember 2022.
15. ↑  «FIS endrer tellingen - nå har Bjørgen over 100 vercensupseirer!». *NRK*. 20. desember 2015. Besøkt 20. desember 2015.

Eksterne lenker
---------------

* (en) Iver Tildheim Andersen – FIS (langrenn) Rediger på Wikidata